Z Á P I S N I C A
zo zasadnutia Obecného zastupiteľstva v Rakoviciach  
konaného dňa  7. mája 2014 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
		        Anna Magalová
                                Miroslav Masár
		        Ing. Július Šmýkal	
	
Ostatní prítomní:     Jarmila Chnápková - zapisovateľka	
		         Mária Dekanová	                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Návšteva partnerskej obce
4.	Medzinárodný deň detí v Obci Rakovice
5.	Hody v Obci Rakovice
6.	Rôzne 
7.	Záver

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Miroslava Masára a Ing. Júliusa Šmýkala. O programe zasadnutia dal starosta hlasovať.

Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  37/2014
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  38/2014
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Návšteva partnerskej obce
 
Starosta obce p. Dušan Daloš oboznámil poslancov, že v dňoch 29.5. – 1.6.2014 pôjdu žiaci našej školy na partnerskú návštevu do českých Čimelíc a Rakovíc. Poslanci nemali záujem o túto návštevu z dôvodov pracovnej zaneprázdnenosti. Za obec sa tejto návštevy zúčastní len starosta obce spolu so zástupcami školy a žiakmi. Poslanec Ing. Šmýkal navrhol, aby sa zabezpečili upomienkové darčeky pre poslancov a starostov Čimelíc, Rakovíc a aj pedagogických zamestnancov základnej školy s materskou školou Čimelice. Navrhol  vyrobiť malé poháriky a fľaše z keramiky s uvedením dátumu návštevy a erbu obce. Program návštevy bude zameraný na spoločné stretnutia slovenských a českých žiakov počas turistického pochodu, plavby parníkom a ďalšími spoločnými kultúrno spoločenskými stretnutiami. Starosta dal o návrhu na darčeky  hlasovať.

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  39/2014
Obecné zastupiteľstvo v Rakoviciach
s c h v a ľ u j e
zabezpečenie darčekov z keramiky, ktoré starosta odovzdá pri návšteve v českých Rakoviciach a Čimeliciach. 

Bod 4.  Medzinárodný deň detí v Obci Rakovice

V roku 2014 pripadne MDD na nedeľu. V tento deň sa budú deti a pedagógovia zo ZŠ s MŠ vracať z návštevy z českých Čimelíc. Preto na oslavy dňa detí presunú na nedeľu 8. júna 2014. Zabezpečia sa tak ako minulý rok viaceré stanovištia so súťažami na ihrisku. Začneme už od 14,00 hodiny. Starosta osloví vedúcu centra voľného času p. Rafajdusovú o zabezpečenie spoločných súťaží pre deti a dospelých, naši hasiči zabezpečia súťaž s prekážkovou dráhou. Na návrh p. Heviera sa zabezpečia požiarne vozidlá z okolitých hasičských zborov. Pán starosta povedal, že zabezpečí čo najviac rôznorodých hasičských vozidiel, aby sa s nimi mohli deti oboznámiť. Pri každom stanovišti so súťažami budú deti odmenené sladkosťami alebo nápojmi. Starosta dal o návrhu hlasovať.

Hlasovanie:
Počet poslancov:          			5 
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :            5
	        proti:            0	           
        zdržal sa:      0
U z n e s e n i e   č.  40/2014
Obecné zastupiteľstvo v Rakoviciach
s c h v a ľ u j e 
usporiadať oslavy MDD dňa 8.6.2014 so začiatkom o 14,00 hodine na miestnom ihrisku so súťažami a prehliadkou hasičských vozidiel.

Bod 5.  Hody v Obci Rakovice

Starosta obce vyzval poslancov, aby sme upresnili program na hody v roku 2014. V piatok usporiadame zábavu na miestnom ihrisku s country skupinou Jako-kedy. V sobotu je sviatok, doobeda bude spoločná svätá omša našej farnosti o 10,00 hod. V sobotu poobede od 14,00 hod. sa uskutoční hasičská súťaž, ktorá by mohla skončiť okolo 16,00 hod. Po hasičskej súťaži sa uskutoční súťaž v kopaní jedenástok. Medzi súťažou a večernou zábavou sa zabezpečí kultúrny program – vystúpenie dievčenskej kapely One Reason, ktorá hrá z každého rošku trošku. Od 20,00 hod. sa uskutoční tanečná zábava so skupinou New Generation.  V nedeľu okolo 14,00 hodine sa zabezpečí vystúpenie hudobnej skupiny RETRO zo Šterús. Pódium zabezpečíme len provizórne, ale do budúcna musíme pouvažovať o niečom stálom. Z Boroviec si požičiame stan, jeden máme zakúpený my, časť stolov a lavíc sme zakúpili a ostatné zabezpečíme z obce Trebatice. Starosta dal hlasovať o programe osláv hodov v Rakoviciach. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  41/2014
Obecné zastupiteľstvo v Rakoviciach
s c h v a ľ u j e
program osláv hodov v Rakoviciach v roku 2014 so zabezpečením kultúrno-spoločenských podujatí.
 
Bod. 6. Rôzne

6.1.
Starosta oboznámil prítomných poslancov, že predseda DHZ a poslanec Ján Hevier bol  dňa 2.5.2014 v delegácií trinástich dobrovoľných hasičov, ktorú prijal prezident SR Ivan Gašparovič pri príležitosti sviatku svätého Floriána. Budujeme prístavbu hasičskej zbrojnice, ktorú by sme chceli slávnostne otvoriť v mesiaci júl týždeň, alebo dva po hodoch. Poslanec Ing. Šmýkal navrhol, že pri tejto príležitosti by sme mohli aj my ako obec oceniť dlhoročnú prácu Jána Heviera v dobrovoľnom zbore. Navrhol odovzdanie vyznamenania či plakety a finančnú odmenu vo výške 100,00 eur, tak ako sme si na začiatku roka uctili dobrovoľných bezpríspevkových darcov krvi. Starosta dal o návrhu hlasovať.
 
Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          4
	          proti:        0	           
         zdržal sa:   1  (Ján Hevier)
U z n e s e n i e   č.  42/2014
Obecné zastupiteľstvo v Rakoviciach
s c h v a ľ u j e
ocenenie dlhoročnej práce Jána Heviera st. v Dobrovoľnom hasičskom zbore v Rakoviciach. Pri tejto príležitosti mu bude vyplatená finančná odmena vo výške 100,00 eur.

6.2.
Starosta obce informoval poslancov, že na zasadnutí výboru Mikroregiónu nad Holeškou im firma Galileo Corporation s.r.o. predstavila ponuku vytvorenia novej internetovej stránky obce, kde by bolo možné aj poprepájať a synchronizovať jednotlivé obce Mikroregiónu. Je to firma, ktorá sa zaoberá tvorbou webov miestnych samospráv, mikroregiónom, škôl a pod. Poskytujú kompletný servis, vytvárajú grafické návrhy, prevody dát, zaškolenie, garantujú právny servis.  Starostu aj starostov okolitých obcí táto ponuka oslovila, ponúkajú vytvorenie živšej, kreatívnej stránky. Pozitívne starosta pociťuje, že na stránke by bolo aj hovorené  slovo. Stránka bude mať novú grafiku, bude tu aj rezervačný systém napríklad na prenájom telocvične. Verzia Profesional bude stáť 590,00 eur plus DPH, ďalšie moduly sú spoplatňované sumou od 195,00 do 690,00 eur. Ročný poplatok bude 300,00 eur plus DPH.   Poslanec Ing. Šmýkal navrhol schváliť nového prevádzkovateľa internetovej stránky obce Rakovice firmu Galileo Corporation s.r.o. Iné návrhy neboli predložené. Starosta dal o návrhu hlasovať.   

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  43/2014
Obecné zastupiteľstvo v Rakoviciach
s c h v a ľ u j e 
prevádzkovanie internetovej stránky obce Rakovice www.rakovice.sk firmou Galileo Corporation s.r.o. Chomutov.

6.3.
Na verejnej schôdzi občanov bola vyslovená požiadavka osadenia košov popri chodníku na hlavnej  ceste. Starosta sa pýta  poslancov na ich názor, či by sme už nevymenili aj staré koše pri bytovke a pri kostole, prípadne neosadili ďalšie popri chodníku až k Borovciam a k ihrisku v Rakoviciach. Poslankyňa Anna Magalová navrhla zakúpiť 10 ks košov a rozmiestniť ich popri chodníkoch. Iný návrh nebol podaný, starosta dal o ňom hlasovať.
 
Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  44/2014
Obecné zastupiteľstvo v Rakoviciach
s c h v a ľ u j e           
zakúpenie 10 ks smetných košov a rozmiestniť ich na verejné priestranstvá v obci.
6.4.
Starosta obce informoval poslancov, že Mikroregión nad Holeškou obdržal ponuku na letecké fotky obcí MNH za cenu 99,00 eur za 15 fotografií. Ponuka platí, ak by si fotenie objednala minimálne polovica obcí MNH.  Ing. Šmýkal povedal, že sme mali urobené nejaké fotky, ktoré by bolo možné v budúcnosti aktualizovať. Keďže starosta nevedel presne odpovedať na dotaz o počte obcí, ktoré majú záujem o letecké fotografie, v ďalšom rokovaní tohto bodu navrhol, aby obec akceptovala ponuku iba za túto navrhnutú akciovú cenu pre celý mikroregión, nie samostatne. Starosta dal o uvedenom návrhu hlasovať.

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  45/2014
Obecné zastupiteľstvo v Rakoviciach
s c h v a ľ u j e 
navrhnutú ponuku na vypracovanie leteckých  fotografií v cene 99,00 € za 15 fotografií iba za podmienok ponuky pre celý mikroregión.

6.5.
Starosta obce oboznámil poslancov s tým, že sa nám k 31.5.2014 uvoľňuje jeden nájomný byt v bytovke č. 209. Máme podaných viacero žiadostí na byt. Podľa VZN sa však prednostne posudzujú a prideľujú byty žiadateľov z našej obce. Dňa 2.5.2014 zasadala komisia na posudzovanie žiadostí na prideľovanie nájomných bytov. Ing. Šmýkal ako predseda komisie tlmočil poslancom, že bolo náročné rozhodnúť komu zo žiadateľov byt prideliť. Nakoniec sa komisia dohodla a podávajú návrh na pridelenie bytu žiadateľovi Erikovi Duračkovi. Starosta dal hlasovať o návrhu odporučenia komisie prideliť byt Erikovi Duračkovi.  

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  46/2014
Obecné zastupiteľstvo v Rakoviciach
s c h v a ľ u j e 
pridelenie nájomného bytu č. 3 v bytovom dome s. č. 209 Erikovi Duračkovi, Rakovice č. 136.  

6.6.
Starosta obce informoval poslancov, že je potrebné dať do poriadku cintorín v Rakoviciach, lavičky, ktoré sú tam osadené, majú už svoje roky. Je treba vymeniť laty. Od 1.6. do konca roka budú u nás vykonávať nezamestnaní z našej obce, ktorí poberajú dávky v hmotnej núdzi, menšie obecné služby v spolupráci s Úradom práce, sociálnych vecí a rodiny v Piešťanoch a starosta by chcel s ich pomocou dať do poriadku verejné priestranstvá v obci. Každý pracovník bude musieť za mesiac odpracovať 32 hodín. 

Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0 
 
U z n e s e n i e   č.  47/2014
Obecné zastupiteľstvo v Rakoviciach
b e r i e   n a   v e d o m i e      
informácie starostu obce o menších obecných službách v spolupráci s Úradom práce, sociálnych vecí a rodiny.

6.7.
Starosta obce predložil prítomným poslancom žiadosť ZŠ s MŠ Rakovice na zakúpenie medailí pre deti MŠ a ZŠ na športovú olympiádu, ktorá sa každoročne usporadúva pri príležitosti dňa detí. Tento rok sa uskutoční v piatok 6.6.2014, nakoľko deti zo ZŠ s MŠ Rakovice idú v dňoch 29.5.-1.6.2014 na návštevu do českých Čimelíc. Poslanec Ján Hevier navrhol zakúpiť medaile, nakoľko obec každoročne tieto medaily pre deti zabezpečuje. Pre základnú školu je potrebných 72 medailí a pre materskú školu 42 kusov medailí. Starosta dal o návrhu hlasovať.

Hlasovanie:
Počet poslancov:                                           5
Počet prítomných poslancov:                        5
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0 
 
U z n e s e n i e   č.  48/2014
Obecné zastupiteľstvo v Rakoviciach
s c h v a ľ u j e  
zakúpenie 72 kusov medailí pre základnú školu a 42 kusov medailí pre deti materskej školy pre športovú olympiádu, ktorá sa uskutoční dňa 6.6.2014 pri príležitosti medzinárodného dňa detí.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Miroslav Masár                        ............................................

                                           Ing. Július Šmýkal                     ............................................

Zápisnicu zapísala:            Jarmila Chnápková                     ...........................................

                                                  Dušan   D a l o š
                                                  starosta obce